
DECALOGUL ELEVULUI POLITICOS


Când mergi către şcoală nu uita să te priveşti în oglindă, să îţi aranjezi ţinuta…. Şi să îl iei cu tine pe ..BUNĂ ZIUA!


Nu vorbi neîntrebat; este bine să asculţi persoana care vorbeşte, după care poţi vorbi şi tu; această regulă trebuie aplicată atât faţă de colegii tăi, cât şi faţă de cadrele didactice şi părinţii tăi.

Nu sta cu mâinile în buzunar atunci când vorbeşti cu o persoană.


Nu vorbi în timp ce mănânci ceva; poţi „mânca” cuvintele sau propoziţiile în aşa fel încât cel care te ascultă nu va înţelege ce spui.


Nu uita să faci o listă cu persoanele care îşi serbează ziua în luna respectivă; un „LA MULŢI ANI!” spus de ziua de naştere a persoanei este mai mult decât o regulă de bună purtare.


Pentru zilele de naştere ale prietenilor, bunicilor, părinţilor este bine să înveţi să faci mici felicitări şi să le trimiţi în ziua respectivă.


Nu uita de zilele importante: 1 Martie şi 8 Martie; trebuie să oferi câte o floare  mamei, bunicii.


Atunci când te joci cu alţi copii respectă regulile jocului; dacă nu cunoşti vreo regulă e bine să întrebi.


Nu te îmbrăca altfel decât ceilalţi copii; nu este frumos şi poţi ajunge clovnul grupului.


Nu uita că mai presus de joc şi competiţie este fair play-ul!
CUM SĂ AI SUCCES LA ÎNVĂȚĂTURĂ

 SHAPE  \* MERGEFORMAT 



•
Să-ţi înveţi lecţiile şi să-ţi faci temele zilnic.

•
Să încerci să rezolvi singur temele, fără ajutorul altcuiva.

•
Să repeţi lecţiile din urmă la un interval de 14 -15 zile, ca să nu le uiţi.

•
Să te străduieşti să înţelegi ceea ce înveţi şi să nu înveţi pe de rost.

•
Să citeşti cât mai mult.

•
Să descoperi cât mai mult.

•
Să descoperi în fiecare obiect de învăţătură o parte frumoasă care să te atragă.

•
Să perseverezi chiar dacă la început este greu, fiindcă până la urmă vei reuşi.

•
Să te odihneşti o oră după amiază şi apoi să-ţi faci temele.

•
Să te culci cel mai târziu la ora 21 pentru ca a doua zi să fii odihnit.

SĂ NE JUCĂM!

 SHAPE  \* MERGEFORMAT 



POVESTEA FRUNZEI AURII

A fost odată o frunză micuță care ofta și plângea, așa cum fac deseori frunzele când un vânt ușor le mișcă. Iar crenguța a întrebat-o:

-Ce se întâmplă, frunzulițo, de ce ești tristă?”

Frunza a răspuns printre suspine:

– Vântul tocmai mi-a spus că într-o zi mă va smulge și mă va arunca jos ca să mor pe pământ!

Crenguța i-a spus ramurii pe care a crescut, iar ramura i-a spus-o copacului. Și când copacul a auzit despre asta, a foșnit cu blândețe și a șoptit tuturor frunzelor:

– Nu vă fie frică. Țineți-vă bine și nu veți cădea până nu veți dori voi asta.

          Și așa frunza noastră a încetat să ofteze, dar a continuat să vibreze și să cânte. De fiecare dată când copacul se clătina și își agita ramurile, frunzulița dansa veselă în sus și în jos, de parcă nimic nu ar fi putut să o smulgă vreodată. Și așa a crescut toată vara, până când au sosit zilele răcoroase ale toamnei. Frunzulița a văzut că toate frunzele din jur s-au făcut foarte frumoase. Unele erau galbene, altele portocalii iar altele în dungi cu ambele culori. Atunci l-a întrebat pe copac ce înseamnă. Și copacul i-a răspuns frunzei  cu blândețe: 
            -Toate aceste frunze se pregătesc să zboare și au îmbrăcat aceste culori frumoase deoarece sunt bucuroase.

Frunzulița a început să-și dorească și ea asta și a devenit foarte frumoasă , roșie ca focul și frumos foșnitoare.

– Avem haine de vacanță, i-au spus celelalte surate. Suntem gata de plecare!

Tocmai atunci a venit o adiere de vânt, iar frunza noastră s-a lăsat purtată de el în aer și legănată lin pe deasupra tufișurilor, gardurilor, florilor de toamnă și peste alte locuri frumoase. Ușor amețită de atâta învârtit și lucruri noi de văzut, s-a lăsat pe malul unui râu împreună cu alte prietene ale ei și, obosită, a căzut într-un somn.  Visa că este un paltonaș cald pentru un strat de ghiocei.  Nici nu a simțit când a venit viscolul și zăpada.

Prof. înv. primar, Bădiță Bianca Loredana

                  SHAPE  \* MERGEFORMAT 



CURIOZITĂȚI DESPRE ANIMALE

O caracatiță are trei inimi. 

Șerpii sunt surzi.                                                          

Știai că furnicile nu dorm niciodată?                                               

Crocodilii nu pot scoate limba. 

Bufnița își poate răsuci capul la 360 de grade. 

Elefanții plâng. 

Ochiul unui struț este mai mare decât creierul său. 

Ursul Koala are amprente asemînătoare omului.  

Rechinii nu au oase în corp, deoarece scheletul lor este format din cartilaj. 

Cangurul este singurul mamifer care nu poate să meargă cu spatele. 

O vacă poate să urce scările, dar nu poate să le coboare.

 Fluturii au papilele gustative în picioare. 

 Struțul este considerat cea mai rapidă pasăre. Poate alerga cu 70 km/h. 

Vidrele de mare se țin de mână în somn pentru a nu fi separate de curenți. 

O tarantulă poate trăi 2 ani fără să mănânce nimic. 

O cârtiță poate săpa un tunel de 90 de metri într-o singură noapte.  

Veverițele adoptă puii pe care îi găsesc abandonați. 

O girafă are șapte oase în gât, la fel ca și oamenii, doar că ale ei sunt mult mai mari. 

Toți viermii au părți masculine, dar și feminine. 

Știai că limba unui cameleon are lungimea corpului lui și poate apuca prada într-o fracțiune de secundă? 

Ochii unui vultur au capacitatea de a vedea de cel puțin patru ori mai clar decât cei ai oamenilor. 

Bizonii adulți sunt cele mai mari mamifere terestre din America de Nord. 

Un jaguar poate vedea în întuneric de șase ori mai bine decât un om. 

Țestoasa de Galapagos, cunoscută și sub denumirea de broasca șestoasă gigant din Galapagos, poate avea o greutate de 250 de kilograme, similiar ursului brun.

SĂ RÂDEM PUȚIN...  SHAPE  \* MERGEFORMAT 



–  Dacă te doare dintele acela trebuie să mergem la un dentist. Sper că nu ți-e frică.

–  Nu, tăticule.                         SHAPE  \* MERGEFORMAT 



–  Așa te vreau, curajos. Să știi că dentistul nu-ți face nimic!

–  Dacă e așa, ce rost mai are să-l deranjăm?

                                      SHAPE  \* MERGEFORMAT 



– Doamna învăţătoare, poate fi cineva pedepsit pentru un lucru pe care nu l-a făcut?                   

– Nu.  SHAPE  \* MERGEFORMAT 



– Atunci, vă rog, să nu mă pedepsiţi, fiindcă nu mi-am scris tema pentru astăzi.

Un copil plângea pe hol. Profesoara îl vede.

– Copile, de ce plângi?  SHAPE  \* MERGEFORMAT 



– Un copil mi-a furat plăcinta!                   

– A fost cu intenţie?                                               SHAPE  \* MERGEFORMAT 


              

– Nu, cu brânză…..

De ce fermierul şi-a luat o vacă maro?

Pentru că voia să obţină lapte cu ciocolată.                           SHAPE  \* MERGEFORMAT 


    

 SHAPE  \* MERGEFORMAT 



De ce nu mănâncă elefanții mămăligă?                   SHAPE  \* MERGEFORMAT 


 

Pentru că nimeni nu le dă.

Tată, pot să mă uit la televizor?     SHAPE  \* MERGEFORMAT 


                                 

– Uită-te liniștit, numai să nu-l aprinzi.

DESPRE NOI

În cadrul parteneriatului școală- grădiniță,  preșcolarii de la Grădinița PN  Șoșdea și elevii de la Școala Gimnazială ,, Ioan Ciucurel,, Șoșdea, împreună cu cadrele didactice coordonatoare, prof. înv. preșcolar, Muțulescu Lucia Angelica, prof. înv. preșcolar Masay Traleș Maria , prof. înv. primar Bădiță Bianca Loredana și înv. Lascu Andrada Maria, au participat la activitatea ,, Toamna cea de roade plină,,

Elevii clasei a III-a sunt implicati în numeroase proiecte educaționale, în anul școlar 2022-2023:

Concursul interdisciplinar ,,Micii isteți,, care își propune să promoveze educația prin tehnici distractive și educative, recompensând participanții prin cadouri, diplome și medalii.

Concursul ,, Cel mai bun cititor,, ediția a II -a, elevii premiați vor fi recompensați cu diplome și pachete de cărți pentru lectură.

Târgul de dulciuri

Proiectul în parteneriat cu Căminul pentru persoane vârstnice Bocșa ,,Dăruiește un zâmbet,, ediția a III-a

Atenție la neatenție!, proiect în parteneriat cu Postul de poliție Măureni.

VOLUNTARIATUL ȘI BENEFICIILE ACESTUIA PENTRU ELEVI

Cu toții știm că voluntariatul este activitatea desfășurată din proprie inițiativă de orice persoană, în folosul altora, fără a primi o recompensă și de mulți ani în școlile din întreaga lume se pune accent pe a face voluntariat și a deveni voluntar.
            De-a lungul profesiei mele, am fost voluntar și am coordonat voluntari, astfel că am putut observa efectele pe care le are aceasta activitate din ambele perspective. Și pot spune că, de multe ori copiii nu înțeleg ce înseamnă a fi voluntar, însă simt acest lucru, chiar mai bine decât un adult: plăcerea de a planta un copac, de a dărui o carte, o jucărie sau un aliment, iar aceste fapte au un impact pozitiv în dezvoltarea personalității acestor elevi.

Prin acțiunile de voluntariat elevii învață ce înseamnă să fii altruist, generos, să ai spirit civic, să fii implicat pentru societatea în care trăiești. Prin faptul că trăiesc și simt ceea ce fac, acest lucru accentuează și mai mult aceste acțiuni ale voluntariatului, deoarece un lucru dacă este acompaniat de emoții va fii mult mai bine memorat și va avea o rezonanță pe un termen și mai lung.

Fiind o activitate benevolă, copilul va învăța să facă lucruri și fără a urmări foloase materiale, va învăța dăruirea care vine din interior. Voluntariatul pune accent pe factorul motivațional, pe valorile moral-spirituale, pe satisfacția sufletească și pe stare de bine pe care le simte de obicei un voluntar implicat, toate acestea ducând la dezvoltarea personală a copilului, acestea ajutând la creșterea stimei de sine, a încrederii în sine, la un echilibru emoțional și o stare emoțională pozitivă.

Copiii implicați în activități de voluntariat dobândesc multe deprinderi și abilități. Aceștia tind să fie mai sociabili, își fac rapid prieteni, încep conversații noi, răspund întrebărilor într-un grup, pun la rândul lor întrebări, au spirit de lider, dar și de echipă, gradul de egoism scade, sunt agreabili, mult mai veseli, deschiși, încrezători, generoși, sunt responsabili și săritori.

În urma activităților de voluntariat, fie că elevii sunt voluntarii, fie că sunt gazdele, aceștia sunt mult mai veseli, au un spirit de explorare mult mai ridicat, implicarea în activitățile școlare crește și de asemenea crește implicit și randamentul și succesul școlar.

        Realizarea de activități de voluntariat aduce foarte multe avantaje în rândul celor direct implicați, dar și la nivelul societății. 

Prof. înv. primar, Bădiță Bianca Loredana

REBUSURI PENTRU CEI MICI

HAI, GHICEȘTE!

1.Au plecat spe tări cu soare

Păsările călătoare,

Căci la noi e frig și plouă,

Vântul bate cu putere

Frunzele au căzut și ele.

În cămară adunate,

Stau la sfat fructele coapte.

Nu este greu de ghicit,

Ce anotimp a sosit?

2.Gutuia, para și cu pruna,

Strugurele cel zemos,

Mărul bun, gustos,

Împreună au un nume.

3.Tare-s dulce și gustoasă,

Am o formă ca un bec,

Dar nu luminez deloc.

Știți care e anume?

4.În bărcuțe stau culcați,

Împreună, patru frați.

Mie, cel mai mult îmi plac,

Când îi simt în cozonac.

5.Rotunjoare, colorate,

În cămară sunt păstrate.

Și cu ele curățate

Faci plăcinte minunate.

6.Țăruș portocaliu, ascuțit

În pământ șade înfipt.

Un iepuraș l-a găsit,

Și pe loc l-a ronțăit.

Cine este? L-ați ghicit?

7.Mingișoare colorate

Strălucesc frumos la soare.

Stau mereu împerecheate,

La culoare roșioare.

8.Dacă mă pui la mâncare,

Nu ustur așa de tare.

Dacă mă tai la mijloc,

O să-ncepi să plângi pe loc.

MERELE, TOAMNA, CEAPA, NUCILE, CIREȘELE, MORCOVUL, FRUCTE, PARA

BIBLIOARA COPIILOR

Ce se întâmplă când arunci o piatră în apă? Se scufundă, nu? Ce se va întâmpla dacă vei încerca să mergi pe apă? Te vei îneca. Dar nu Iisus!

   
Cu mult timp în urmă, Iisus i-a rugat pe apostolii săi să-L aștepte pe corabie în timp ce urcase pe un munte să se roage. În timp ce apostolii așteptau barca lui Iisus, o furtună puternică a suflat barca lor până în mijlocul mării. Ucenicii au încercat din răsputeri să vâslească barca înapoi la țărm, dar fără rezultat.

   
Ucenicii erau îngrijorați pentru Iisus și se întrebau ce ar putea face pentru a-și duce corabie la țărm. Dintr-o dată, au văzut un bărbat mergând pe apă! Ucenicii au intrat în panică, crezând că este o nălucă, dar era Iisus, care a mers peste apă și a ajuns la barcă în siguranță.

  
 Unul dintre apostolii lui Iisus,pe nume Petru, a întrebat dacă și el poate merge pe apă. Iisus a spus că da, atâta timp cât avea credință în Domnul. Așadar și Petru a mers pe apă, însă în momentul în care și-a luat ochii de la Iisus și s-a temut de valuri, a început să se scufunde.

  
 Iisus l-a apucat pe Petru și l-a salvat, pentru că îl iubea, la fel ca și pe toți oamenii de pe pământ. Atunci, apostolii și-au dat seama că Isus era Fiul lui Dumnezeu.

Ce învățăm din această povestioară culeasă din Biblie?

Învățăm că trebuie să avem întodeauna încredere în Dumnezeu, căci El ne iubește și ne vrea doar binele. Ori de câte ori valurile vieții se ridică asupra noastră, noi trebuie să ne rugăm și să ne ațintim privirea asupra Lui, iar El ne va ajuta să trecem cu bine peste necazurile și greutățile noastre, la fel cum l-a ajutat și pe Petru să scape de la înec.

                                                                                                          Alexandru Gabriel Orășanu

DIN CREAȚIILE NOASTRE

Toamna                                                                       

Frunze galben-aurii

Mi-au împodobit cărarea,

Nori pufoși și cenușii,

Își scutură ploaia.

Vezi, livada este plină

De fructe îmbietoare,

Că le-a copt zâna bogată

Ca pentru o sărbătoare.

Grădina e încărcată

De legume fel de fel,

Toamna asta-i minunată,

Pentru mine, pentru tine, pentru el.

A venit toamna bogată,

Hai să adunăm cu toții

Roadele aduse-n dar,

Toamna ne dă bogății

În cămară și hambar!

 Prof. înv. preșcolar

Lucia Angelica Muțulescu.

Iarna

Iarna este frig și ger,

Fulgii argintii cad încet, încet din cer

Țurțurii cei reci atârnă,

Deasupra cărării de zăpadă plină.

 Natalia Cristina Lupulescu

 Clasa a III-a.

E toamnă...

A venit toamna cețoasă,

Frunzele au ruginit,

Vremea s-a cam răcorit,

Florile s-au vestejit.

Lidia Grumeza

Clasa a III-a.

Toamna cea bogată

S-a dus vara de la noi,                                                                                    

Păsărelele au plecat,

Frunzele-s îngălbenite

Și acum s-au scuturat.

Florile s-au vestejit,

Acum sunt struguri și nuci.

Și gutui și mere dulci,

Pomii vor rămâne goi,

Pleacă toamna de la noi.

      Iulia Petronela Murariu

     Clasa a III-a

A venit toamna

A venit toamna bogată

Și de roade încărcată

Azi am adunat legume

Și le spun acum pe nume:

Roșii, varză și ardei,

Castraveți și morcovei.

S-a umplut deja găleata,

Unde să mai pun și ceapa?

 Alexandra Florica Boc

 Clasa a III-a.

Doamnei învățătoare

Avem o doamnă minunată,

Care zilnic ne așteaptă,

Într-o clasă luminată

Și frumos aranjată.

Zilnic ea se străduiește

Să ne-nvețe românește,

Să citim, să socotim,

Ca-nțelepți să devenim.

Haide-ți să îi mulțumim

Și recunoscători să-i fim,

Prin purtare și prin vorbă,

Să se vadă a noastră tolbă.

Rebeca Morariu

Clasa a III-a

Început de toamnă
Frunze mici și ruginii

Cad pe dealuri și câmpii

Se aștern în culori vii

Este toamnă, dragi copii!

         Adelina Tania Morariu

         Clasa a III-a

Apus de vară

Frunză galbenă-gutuie,

Stă să cadă, amăruie.

Ar mai sta,

Dar vânt o-mbie,

De-ar cădea,

Covor să fie.

Se întoarce străvezie,

La o rază de apus,

Tremurând, încă nu știe,

Dacă vremea ei s-a dus.

-Haide dragă, nu ai teamă...

Se aude abia șoptit.

-Pământul la el te cheamă,

Să te iau, eu am venit.

Un copil cât o furnică,

Ochii, mâinile-și ridică.

A știut el că și vântul

Își așteaptă seara rândul,

O poveste să ne zică.

-Ia te uită, pleacă Vara!

Exclamă copilul trist.

Arămia se coboară,

Cântec lin de acatist.

Ajunsă la pământ, zâmbește.

Rază de-apus o încălzește,

Iar o surată-i povestește

De-un suflet mic ce o privește,

Încă.

Până la iarnă-i vreme lungă.

Prof. înv. primar

Bianca Loredana Bădiță.

                                                     IOAN CIUCUREL

 SHAPE  \* MERGEFORMAT 



              S-a născut la Șoșdea, la 15 ianuarie 1897, fiul lui Achim și al Elenei Ciucurel, țărani vrednici, cinstiți și harnici, așa cum aveau să îl educe și pe acest demn urmaș din familia lor, Ioan Ciucurel.

            Și-a petrecut anii tinereții într-o provincie austro-ungară, a simțit acest jug străin și a folosit ca armă scrisul.

            La ziarul ,,Poporul român,, din Arad, a început să scrie articole din anul 1912 sub numele de ,,Ioan Ciucurel Șoșdeanul,, unde ridică problema națională a românilor din Imperiul Austro- Ungar, păstrarea credinței strămoșești, a limbii și naționalității.

           În primii ani ai războiului este obligat să lupte pe front, unde cunoaște viața sub alte aspecte. Întors de pe front, în decembrie 1922, pune bazele ziarului ,,Poporul românesc,,.

           Ioan Ciucurel militează continuu pentru crearea unor organizații țărănești.

           Situația grea a țăranilor devine alarmantă în momentul în care criza economică lovește și agricultura .

          Ioan Ciucurel este primul și unicul  dintre scriitorii țărani de la noi care a dus la bun sfârșit lucrul la un roman .

         Istovit de muncă, hărțuit de autoritățile comuniste pentru neplata cotelor agricole, își predă pământul la stat, iar la 22  octombrie 1955, la doar 58 de ani, trece la cele veșnice, fiind înmormântat la Șoșdea .

          În anul 2000, Consiliul Local al Primăriei Măureni face propunerea și întreprinde toate demersurile prin care școala din Șoșdea să poarte numele de ,,Ioan Ciucurel,, , în memoria marelui înaintaș, de care toți șoșdenii, începând de la cei mai tineri și până la cei mai în vârstă, tebuie să fie mândri.

Prof. Nicoleta Ana Belu

CURIOZITĂȚI DESPRE DUNĂRE

          Dunărea a fost la un moment dat o frontieră a Imperiului Roman, iar astăzi este fluviul care străbate cel mai mare număr de țări din lume: 10. În timp ce Nilul străbate 9 țări.  

      Provine din Germania și curge spre sud-est trecând prin Austria, Slovacia, Ungaria, Croația, Serbia, România, Bulgaria, Moldova și Ucraina, înainte de a se scurge în Marea Neagră.  

       Cele mai mari orașe de pe Dunăre sunt Viena, Budapesta, Belgrad și Bratislava, toate capitalele țărilor respective.  Alte șase capitale se află în bazinul Dunării: București, Sofia, Zagreb, Ljubljana, Sarajevo și Pristina. Al patrulea oraș ca mărime din bazinul său este München, capitala Bavariei, aflată pe râul Isar. Încă din cele mai vechi timpuri, Dunărea a fost un drum comercial tradițional în Europa. Este legată de Marea Nordului prin Canalul Rin – Main – Dunăre, conectând Dunărea la Kelheim cu Main la Bamberg.

       Pe teritoriul României, cursul inferior al Dunării se desfășoară pe o distanță de 1075 de km între localitățile Baziaș și Sulina, făcând granița cu Serbia, Bulgaria, Republica Moldova și Ucraina. 

Dunărea – curiozități:

- Delta Dunării a fost declarată rezervație a biosferei;

 -este cea mai compactă suprafață de stufăriș; 

-suprafața deltei crește anual cu 40 mp; 

-ocupă locul 28 în lume din punct de vedere al debitului; 

-este a treia zonă din lume în ceea ce privește biodiversitatea, cu peste 5000 de specii de plante și animale; 

-șarpele rău este o specie protejată și este unul dintre cei mai lungi șerpi din Europa care se poate găsi în Delta Dunării; 

-străbate 10 țări și patru capitale în drumul său;  

-la mică distanță de izvoare, Dunărea pierde o treime din apă, care se strecoară sub pământ și reapare la suprafață peste câțiva kilometri, alimentând Rinul; 

-are o lungime totală de aproximativ 2.850 de kilometri.

                   COLOREAZĂ CUM ÎȚI PLACE!

C SHAPE  \* MERGEFORMAT 

